Igor Novikov (kosmoloog)

**Igor Dmitrijevitš Novikov** (vene keeles Игорь Дмитриевич Новиков; sündinud 10. novembril 1935 Moskvas) on vene astrofüüsik ja kosmoloog.

Ta on lõpetanud 1959. aastal Lomonossovi-nimelise Moskva Riikliku Ülikooli mehaanika-matemaatikateaduskonna ning kaitsnud Šternbergi Riiklikus Astronoomiainstituudis 1962. aastal füüsika-matemaatikakandidaadi ("Некоторые свойства решений уравнений Эйнштейна для сферически симметричных полей тяготения") ja 1970. aastal füüsika-matemaatikadoktori väitekirja ("Ранние стадии космологического расширения").

Aastatel 1986–1991 oli Novikov Moskva ülikooli astrofüüsika ja täheastronoomia kateedri professor ning 1994–2001 Kopenhaageni Ülikooli teoreetilise astrofüüsika keskuse direktor. 2001. aastal sai ta Lebedevi Füüsikainstituudi astrokosmose keskuse asedirektoriks, hiljem jätkas samas peateadurina.

## Teadustöö
Igor Novikovi teadustöö hõlmab relativistlikku füüsikat, astrofüüsikat, kosmoloogiat, gravitatsiooniteooriat, paljude maailmade interpretatsiooni ja ussiaukude hüpoteesi.

Ta on üks massiivsete tähtede evolutsiooni lõpus tekkivate mustade aukude sisestruktuuri teooria loojaid. Novikov näitas, et musta augu väline gravitatsiooniväli ja sisemine struktuur on täielikult määratud kokkuvariseva tähe massi ja pöördemomendiga ning ei sõltu aine jaotuse ja selle liikumise üksikasjadest. Ta avastas mustade aukude seest aegruumi struktuuri ja selle evolutsiooni seadused ning kehtestas vaatluspiirangud reliktsete mustade aukude olemasolule ja omadustele. Töötas välja mustade aukude ümber advektiivsete akretsiooniketaste teooria (2005).

Novikov esitas hüpoteesi "valgetest aukudest" (1964) ja uuris kvantefektide mõju valgetele ja mustadele aukudele.

Ta uuris gravitatsioonilise ebastabiilsuse küsimusi, galaktikate ja nende parvede teket. Ta pakkus välja ühe esimese galaktikate moodustumise mudeli "kuuma" universumi raames (1967) ja töötas välja esimese varjatud massi mudeli (1980).

Koos Kip Thorne'iga uuris ta ajas rändamise teadusliku põhjendatuse ja "ajamasina" loomise võimalikkuse probleemi.

## Tunnustus
*2000 – valiti Venemaa Teaduste Akadeemia korrespondentliikmeks
*2007 – Eddingtoni medal
*2012 – Viktor Hambardzumjani auhind (koos Jaan Einastoga)
*2014 – Fridmani preemia (tööde tsükli eest, mis käsitlevad paisuva Universumi protsesside analüüsimist, kvasarite parameetrite määramist ja mustade aukude füüsikat)

## Teoseid
*Зельдович Я. Б., Новиков И. Д. *Релятивистская астрофизика*. – М.: Наука, 1967. 
*Зельдович Я. Б., Новиков И. Д. *Теория тяготения и эволюция звезд*. – М.: Наука, 1971.
*Зельдович Я. Б., Новиков И. Д. *Строение и эволюция Вселенной*. – М.: Наука, 1975. 
*Новиков И. Д. *Эволюция вселенной*. – М.: Наука, 1983. 
*Новиков И. Д. *Чёрные дыры и Вселенная*. – М.: Молодая гвардия, 1985.
***Black Holes and the Universe*, Cambridge University Press, 1995.
*Новиков И. Д., Фролов В. П. *Физика чёрных дыр*. – М.: Наука, 1986. 
*Новиков И. Д. *Энергетика чёрных дыр*. – М.: Знание, 1986. 
*Новиков И. Д. *Как взорвалась Вселенная*. – М.: Наука, 1988.  
*Новиков И. Д. *Куда течет река времени?* – М.: Молодая Гвардия, 1990. 
***The River of Time*, Cambridge University Press 1998, 2001;
** *Il ritmo del tempo*, Di Renzo Editore, Roma, 2006
*V. Frolov and I. Novikov. *Black Hole Physics: Basic Concepts and New Developments*. – Springer, 1998.  
*Насельский П. Д., Новиков Д. И., Новиков И. Д. *Реликтовое излучение Вселенно*й. – М.: Наука, 2003. 

### Tõlked eesti keelde
*Igor Novikov. *Mustad augud ja universum*; vene keelest tõlkinud Ants Lang; Valgus, 1991.

## Viited